
PREFATA 


Percy Stuart, un tânăr american foarte bogat, independent şi manierat, 
maestru in toate sporturile, dorea sa fie primit ca membru in renumitul 
„Excentric Club”. 

Dar Percy Stuart nu reuşi mult timp să-şi ajungă tinta, deoarece statutele 
clubului prevedeau in mod expres ca nu pot fi primiti decát 197 de membrii. 

In afará de aceasta, Percy Stuart avea un duşman de moarte in baronetul 
Mac Hollister, care căuta, fără crutare si prin toate mijloacele, să îngreuneze 
primirea tânărului american ca membru al clubului. 

Totuşi Percy, pătrunzând cu forţa în sala de şedinţe a clubului, obtinu sá 
se admită pentru dânsul o excepţie a statutelor. 

S-a pus însă condiţia ca Percy Stuart să rezolve un număr de probleme, 
propuse de conducerea clubului, număr echivalent cu membrii clubului, 
adică: 197. 

Rezolvarea fiecăreia din acesta probleme pune la o grea încercare forţa 
fizică şi spirituală a lui Percy, energia sa, precum şi amorul său propriu. 

Percy Stuart semnă condiţiile, primind apoi de la mister William 
Spencer, preşedintele clubului, o scrisoare care conţinea prima problemă. 
Imediat după rezolvarea primei însărcinări i se înmână o altă scrisoare, 
conţinând cea de a doua misiune. 

Şi aceasta a fost rezolvată cu succes de Percy Stuart. Apoi, el primi cea 
de a treia însărcinare. Iat-o: 

„Excentric-Club a intrat acum câteva zile în posesiunea unui tablou, care 
timp de câteva luni a produs o senzaţie enormă în Paris. 

Tabloul cunoscut sub numele de „Enigma din Paris”, reprezintă o femeie 
de o frumuseţe rară. Faţa acestei femei e acoperită pe jumătate de o mască 
neagră. Pictorul e necunoscut. Va reuşi oare Percy Stuart, ca în termen de 
opt zile, să comunice clubului cine e femeia care a servit de model acestui 
pictor? 

Percy Stuart poate vedea mâine tabloul în sălile clubului, dar numai 
pentru cinci minute. 


I 
UN JOBEN CURIOS 


— Urmează-mă, te rog, mister Stuart, spuse William Spencer, 
preşedintele , Excentric-Clubului”, când Percy Stuart îşi făcu apariţia la ora 
9 seara ín biroul presedintelui clubului. Íti voi aráta tabloul, supranumit 
„Enigma din Paris”. Înainte de asta însă, iti voi da unele indicaţii, absolut 
necesare pentru îndeplinirea misiunii d-tale! 

— Voi fi scurt, continuă preşedintele, aşezându-se într-un fotoliu de 
lângă biroul său şi invitând pe Percy să ia loc pe alt scaun. Acest tablou 
reprezintă o femeie de o frumuseţe răpitoare, al cărei trup e acoperit de 
voaluri fine. 

Tabloul a fost expus acum două luni la marele salon de pictură din Paris, 
provocând admiraţia tuturor şi o senzaţie neobişnuită. Întregul Paris era 
încântat de frumuseţea femeii pe care o reprezintă tabloul şi natural că 
fiecare voia să afle cine a fost modelul. Nimeni n-a putut însă afla. 
Conducătorii expoziţiei au răspuns că nici ei nu cunosc pe pictor. 

Tabloul, împachetat într-o ladă, fusese predat într-o bună zi juriului 
expoziţiei. Cei ce au adus lada au plecat imediat, lăsând juriului o scrisoare, 
prin care cereau expunerea tabloului. 

Cererea a fost acceptată, iar succesul a întrecut toate aşteptările. 

S-au depus toate eforturile pentru descoperirea pictorului necunoscut. 
Cei mai reputați experţi artistici şi-au exprimat convingerea că tabloul se 
datorează unuia din cei mai renumiţi maeştrii. 

Au fost întrebaţi printr-o circulară cei mai cunoscuţi pictori din Franţa şi 
din străinătate. Rezultatul a rămas însă negativ. Toţi au răspuns, pe cuvântul 
lor de onoare, că nu sunt autorii tabloului şi că atât stilul, cât şi metoda 
coloritului le este absolut necunoscută. 

În ziarele pariziene au apărut critice elogioase, prin care pictorul 
necunoscut era rugat să-şi spună numele si să accepte atât medalia de aur, 
cât şi marele premiu decernat de juriu pentru acest tablou. 

Nu s-a anunţat însă nimeni. Probabil că pictorul nu punea mare preţ pe 
medalia de aur şi nici pe cei 100.000 franci, la cât se ridica premiul. 

Mai mult încă! Un compatriot al nostru a fost atât de entuziasmat de 
această operă de artă, încât a publicat o înştiinţare în toate ziarele pariziene, 


arătând că e dispus sá ofere un milion de franci pictorului, dacă acesta îi 
vinde tabloul şi dacă îi divulgă secretul cu privire la persoana modelului. 

Pictorul necunoscut nu s-a sinchisit însă nici de această ofertă. 

Suma de un milion de franci, depusă la o bancă din Paris, n-a fost 
ridicată, iar enigma în jurul pictorului şi modelului său persistă încă. 

Te vei mira, desigur, dragă mister Stuart, că „Excentric-Clubul” a reuşit 
să intre în posesiunea acestui tablou. 

De fapt, noi nu suntem proprietarii tabloului, căci nimeni nu este în stare 
să-l cumpere, chiar dacă ar oferi zece milioane de franci. Fără 
consimţământul pictorului, pretiosul tablou nu poate fi vândut. 

Potrivit hotărârii clubului nostru, am plecat la Paris şi am rugat comitetul 
expoziţiei să ne lasă nouă tabloul pentru trei luni. Ca garanţie că tabloul va 
rămâne intact, am depus un milion de franci. Am hotărât apoi că misiunea 
„Excentric-Clubului” va fi de a descoperi pe frumoasa femeie, care a servit 
ca model pictorului necunoscut. A fost nevoie de toată elocventa mea, spre 
a determina pe cei din comitet să ne dea tabloul. În cele din urmă, comitetul 
a recunoscut că încercarea „Excentric-Clubului” de a descoperi pe pictor şi 
pe modelul său ar fi singurul mijloc pentru dezlegarea acestei enigme. 

„Excentric-Clubul” e cunoscut doar în toată lumea şi se ştie că membrii 
noştri au învins greutăţi care păreau altora de neînvins. 

Tabloul a fost transportat cu cea mai mare băgare de seamă de la Paris la 
New York. Eu însumi am însoţit transportul. 

Am închiriat în acest scop un vapor şi am angajat 20 de detectivi. Pe tot 
timpul călătoriei, de la Cherbourg la New York, am dormit pe lada în care 
se găsea pretiosul tablou. 

Aveam lângă mine două revolvere încărcate şi eram decis să împuşc pe 
oricine s-ar fi apropiat de ladă cu intenţii ascunse. 

Pretioasa pictură a ajuns cu bine la New York şi de atunci se găseşte intr- 
o cameră a clubului nostru. Camera aceasta este de fapt un tezaur mare de 
fier. În dosul tapetelor de mătase, care acoperă pereţii camerei, sunt plăci 
masive de oţel. Uşa e, de asemenea, întărită cu oţel. Doi detectivi, îmbrăcaţi 
ca servitori, păzesc zi şi noapte tabloul. 

Îţi poţi închipui, mister Stuart, că membrii „Excentric-Clubului” şi-au 
dat toată osteneala să dezlege misterul şi să descopere pe frumoasa femeie, 
redată aşa de minunat în tabloul pictorului necunoscut. 

Toţi care au încercat n-au izbutit însă şi mi-e frică că am promis prea 
mult domnilor de la Paris. 


Ne desparte prea putin timp de termenul cánd trebuie sá restituim tabloul 
şi daca nu vom reuşi ca până atunci să spunem comitetului numele 
modelului, misiunea noastră rămâne neîndeplinită, iar faima „Excentric- 
Clubului” va avea foarte mult de suferit. 

De aceea, ca o ultima soluţie, ne-am decis să te însărcinăm pe d-ta, 
mister Stuart, cu această misiune. 

Ne-ai dovedit până acum, că eşti un bărbat de o energie şi iscusintá 
extraordinare. Vei reuşi poate în ceea ce n-au reuşit membrii clubului 
nostru? Vei fi poate d-ta în stare să dezlegi „enigma din Paris”? 

— Si acum, te rog să mă urmezi, încheie preşedintele clubului, iti voi 
arăta tabloul care a entuziasmat întregul Paris! 

Preşedintele părăsi biroul împreună cu Percy Stuart. Se urcară într-un 
ascensor, care cobori şi se opri într-o cameră din subsolul clădirii 
,Excentric-Clubului”. 

Stalpi de marmurá sprijineau plafonul si o multime de becuri raspandeau 
o lumina vie. 

La capatul coridorului se gasea o usa in fata careia stateau doi servitori 
in livrele stralucitoare. 

Mister Percy Stuart stia Insa ca cei doi servitori erau de fapt detectivi 
deghizati si nu se indoia ca aveau revolvere incarcate in buzunarele lor. 

Detectivii se înclinară respectosi in fata preşedintelui, care scoase din 
buzunar o cheie si deschise usa. 

— Faceti lumina! ordona el servitorilor, iar acestia luará doua 
candelabre de argint, care se aflau pe nişte másute din dreapta şi stânga uşii. 

Preşedintele trase la o parte o perdea de mătase. 

— Acesta este tabloul misterios, supranumit „enigma din Paris”: „Venus 
cu mască!” spuse mister William Spencer cu o voce care arăta cât de 
impresionat era bătrânul de frumuseţea tabloului. 

Percy Stuart rămase ca împietrit, fixându-şi privirile asupra frumosului 
tablou, încadrat într-o ramă splendidă de aur. 

— „ Venus”! murmurá Percy Stuart. E Venus, zeiţa frumuseţii, redată de 
penelul unui artist genial, aşa cum n-a reuşit niciun alt artist s-o facă! 

De ce a fost atât de egoist pictorul? De ce n-a lăsat descoperită întreaga 
faţă a acestei femei de o frumuseţe răpitoare? 

— Tocmai din cauza asta n-am reuşit să-i aflăm numele, spuse 
preşedintele. 


— Masca stricá totul. In tablou nu se poate vedea decát partea de jos a 
figurii: gura frumoasă şi barbie splendid arcuită. Ne rămâne însă ascuns 
ceea ce dă feţei omeneşti adevărata ei expresie. 

Ei, mister Stuart, mai ai acum speranţă că vei descoperi pe femeia care a 
servit de model acestui tablou preţios? 

— Cred că da, răspunse Percy Stuart, fiindcă sunt ferm convins că nu e 
nimic imposibil pe lume. 

Îmi permiteti însă, domnule preşedinte, să privesc tabloul mai de 
aproape! 

— Te poţi apropia până la 5 păşi de tablou, dar n-ai voie să-l atingi şi 
nici să încerci a-l fotografia! 

— Aceasta nici nu o posibil, domnule preşedinte, răspunse cu un surâs 
fin Percy Stuart, vedeţi doar că n-am în mâni decât jobenul. Pentru a 
fotografia, e doar nevoie de un aparat fotografic! 

La aceste cuvinte, Percy Stuart se apropie încet de tablou şi, ca şi cum ar 
fi fost captivat de frumuseţea lui, îşi strânse jobenul la piept. Un minut mai 
târziu se dădu înapoi şi se înclină în faţa preşedintelui, spunându-i: 

— Vă mulţumesc, domnule preşedinte. Mi-am întipărit în memorie 
trăsăturile acestei adorabile femei. Mă voi strădui s-o găsesc, dacă se mai 
află printre cei vii. 

— Sărmanul meu Percy!, răspunse preşedintele, punându-i mâinile pe 
umeri. Tare mi-e frică că nu vei reuşi să solutionezi cea de a treia problemă. 

— Eu sper să solutionez toate cele 197 de misiuni!, răspunse Percy. 

Apoi părăsi împreună cu bătrânul preşedinte camera, a cărei uşă fu 
închisă cu îngrijire. Câteva minute mai târziu, Percy Stuart se găsea în 
stradă. 

Cu pelerina sa neagră şi lungă pe umeri, se urcă într-o maşină, care îl 
aştepta şi spuse şoferului: 

— Acasă! 

Bătrânul camerist, intampinandu-l, îl întreabă dacă poate servi masa. 

— Încă nu, prietene Johnny. A venit mister Davidsohn? L-am chemat la 
mine! 

— Mister Davidsohn vă aşteaptă. Jobenul, vă rog. Aţi uitat să-l scoateţi 
din cap, Sir. 

— Vrei jobenul? Nu ţi-l dau, căci am nevoie de el. Du-l pe mister 
Davidsohn în biroul meu şi pregăteşte apoi camera în care developez 
clişeele. 


Mister Davidsohn, cunoscutul fotograf din New York, intrá ín biroul 
luxos al lui Percy Stuart. 

— Mister Davidsohn, mi-ai dat pana acum multe dovezi asupra 
discretiunii si îndemânării d-tale. Astăzi, să-mi developezi un cligeu scos 
chiar acum. Sa-mi juri insa ca nu vei divulga nimic din ceea ce vei vedea pe 
placa! 

— Jur, dar unde e cliseul! 

— Aici, răspunse Percy Stuart şi scoase un aparat minuscul, care era 
ascuns in fundul dublu al jobenului sau. 

O fotografie în miniatura, pe care trebuie sá mi-o máresti până mâine 
dimineata! 

— Insoteste-má, mister Davidsohn, te voi duce in camera de 
developare! 

A doua zi dimineaţa, Percy Stuart, ţinând în mână fotografia mărită a 
„enigmei din Paris”, admira formele gratioase ale frumoasei femei. 

Apoi, tânărul privi fotografia printr-o lupă. După câteva minute exclamă 
cu bucurie: 

— O descoperire importantă: „Venus din Paris” are pe umărul stâng o 
alunita în formă de fragă. Splendid! E un indiciu preţios! 

În aceeaşi zi, Percy Stuart porni spre capitala Franţei. 


II 
LA „PASĂREA VERDE” 


„Pasărea Verde”, cel mai faimos şi frecventat local de noapte din 
Montmartre, era tixit de lume. 

Dansurile jazz-ului alternau cu romantele orchestrei de ţigani. Aici 
petreceau tipii deochiati din Paris, despre care nu se ştie cu ce se ocupă în 
timpul zilei, dar care îşi dau întâlnire noaptea în acest cartier. 

O societate peste măsură de împestriţată. Cei mai multi erau artişti 
parizieni, însă din aceia care nu reuşeau să-şi plaseze lucrările lor şi care 
duceau din această cauză un trai plin de lipsuri: pictori care nu-şi puteau 
vinde tablourile nici măcar pentru câţiva franci; scriitori care băteau 
zadarnic pe la uşile redactiilor spre a-si plasa romanele sau versurile; 
sculptori, care n-aveau nici măcar cu ce să-şi procure materialul de lucru. 

În afară de aceşti obişnuiţi clienţi, care formau fără îndoială aristocrația 
intelectuală a localului, se mai găseau si multi alţi ratati: vânzători de 
prăvălie care-şi pierduseră serviciul din cauză că furaseră pe patronii lor sau 
ofiţeri scoşi din armată fiindcă nu-şi achitaseră datoriile. Se mai găseau şi 
multi străini distinşi, care erau dornici să cunoască viaţa de plăceri a 
Parisului. 

De unde veneau însă frumoasele femei, care dansau neobosite, 
fredonând în ritmul orchestrei? La această întrebare, numai ele singure ar fi 
putut răspunde. 

Pe timpul zilei, parte din aceste femei erau, desigur, simple vânzătoare în 
mici magazine, iar altele lucrau probabil prin atelierele de croitorie sau 
broderie. 

Cea mai mare parte erau însă grizetele din cartierul latin, veşnic vesele şi 
nebunatice. Printre ele se amestecau şi doamne din societatea aleasă, care 
plictisite de viaţa monotonă, veneau să-şi petreacă noaptea într-o libertate 
fără de frâu. 

Un bal mascat la localul de noapte „Pasărea Verde 

Numai cine a petrecut vreodată la un asemenea bal îşi poate de seama 
cât de mult se deosebeşte de obişnuitele baluri mascate. 

Ludovic al XVI-lea se plimba la braţ cu fiorosul Marat! 

Langa orchestra, la o masa mica, sta Napoleon I împreună cu un uriaş 
ofiţer prusac, iar alături de ei se asezase o călugăriţă pioasă, care în viata de 
toate zilele era... un bărbat, sculptor cu renume. 

Percy Stuart se găsea de câteva zile la Paris, iar în ultimele nopţi 
hoinărise prin întreg Montmartre-ul, de la ora 8 seara până la răsăritul 
soarelui. 

Tânărul american vizitase toate localurile de noapte din acest cartier, 
căci îşi spusese, cu drept cuvânt, că numai în vreunul din localurile de 
petrecere din Montmartre poate spera să dea de urmele celui ce pictase 
„enigma din Paris” şi de urmele modelului său. 

Percy Stuart cunoştea perfect toate cartierele Parisului, ştiind că 
Montmartre e locul de întâlnire al artiştilor şi că numai aici va putea găsi pe 
misteriosul autor al pretiosului tablou. 

Ce fel de om o fi cel care a creat o capodoperá admiratá de toatá lumea 
si care îşi ascunde totuşi numele? 

Cât de bogat sau excentric trebuie să fie acest pictor, dacă refuză oferta 
de a i se cumpăra tabloul cu un milion de franci! 

Creatorul acestui tablou era oare un pictor din rândurile artiştilor 
parizieni, sau poate că era vreun pictor necunoscut, pe care împrejurări 
nelămurite încă, îl împiedicau să-şi divulge numele? 

Mai era însă posibilă şi o a treia soluţie a problemei. Pe aceasta, Percy 
Stuart o vedea mai apropiată de adevăr. 

Secretul atât de nepătruns din jurul tabloului nu se păstra din cauza 
pictorului, ci din cauza modelului, pentru ca să nu fie compromis numele 
fermecătoarei femei, care-şi expusese frumuseţea privirilor pictorului. În 
acest caz, Percy Stuart înţelegea prea bine că frumoasa femeie nu trebuie 
căutată în rândurile modelelor de profesiune, ci în cercurile aristocrației şi 
ale societăţii alese din Paris. 

Să fie oare la mijloc numai capriciul unei femei frumoase şi distinse? 
Sau poate că e vorba de un roman sentimental, cum se petrec câteodată la 
Paris, când doamne din societatea cea mai aleasă îşi dăruiesc gratiile unora 
din artiştii interesanti? 

În timp ce Percy Stuart era frământat de aceste gânduri şi presupuneri, el 
se pregătea să iasă în oraş. 

Tânărul american avea în Paris o vilă mică şi elegantă, la Champs 
Elysee. 


Vila era tot atát de luxos mobilatá ca si palatul sau din New York, iar pe 
servitorii de aici Ti avea de multi ani ín serviciu. 

Percy colindase pana acum balurile mascate într-un costum de arlechin. 
Astăzi însă, intenţiona să-şi schimbe şi masca. 

Îmbrăcase un costum obişnuit de pictor, cum se văd cu duzinele prin 
Montmartre: pantaloni maro de catifea, o jachetă din aceiaşi stofă, o cămaşă 
albă cu gulerul larg răsfrânt şi o cravată mare de mătase neagră. 

În loc însă de a-şi ascunde faţa sub mască, Percy Stuart îşi puse o barbă 
falsă, spre a se face cu totul de nerecunoscut. Deschise apoi un sertar, 
scoțând o perucă cu păr brun şi buclat, pe care şi-o potrivi pe cap în fata 
unei oglinzi ovale. 

Îşi fardă uşor sprâncenele şi obrajii, exclamând apoi triumfător: „By 
Jow! Sunt sigur că până şi mama mea dacă mi-ar pierde urmele şi m-ar 
căuta, nu m-ar putea recunoaşte acum, ci ar trece pe lângă mine ca pe lângă 
un străin!” 

La aceste cuvinte, îşi puse o pălărie de artist în cap şi îşi îndesă în 
buzunar un portmoneu plin. 

Nu uită însă să-şi ia şi un revolver încărcat, căci ştia foarte bine că în 
Montmartre viaţa îi poate fi oricând în pericol. 

Percy Stuart cobori în grabă scara îngustă ce ducea în grădina vilei şi 
ieşi în strada liniştită şi frumoasă. Se urcă apoi într-un taxi, care-l duse în 
cartierul Montmartre. 

Când intră la „Pasărea Verde”, mai erau zece minute până la miezul 
nopţii. 

„Un foxtrot!”, strigă tocmai atunci „maestrul de ceremonii” al localului, 
care se găsea în mijlocul sălii, îmbrăcat într-un frac roşu şi cu pantofi de 
mătase neagră în picioare. „Un foxtrot, doamnelor şi domnilor!” 

Perechile se inlántuirá imediat. În jurul dansatorilor, ceilalţi spectatori, în 
costume variate şi înghesuiți unul într-altul, formaserá un mare cerc. 

Percy se găsea în rândurile din faţă. Cu mâinile în buzunar, el părea un 
privitor indiferent. În realitate însă, observa cu atenţie pe fiecare din 
dansatori şi dansatoare. 

Ce căuta? Ce spera el să descopere? 

Un umăr alb de femeie, cu o alunitá în formă de fragă. Nu descoperea 
însă ceea ce căuta, aşa că se retrase deceptionat într-un colţ al sălii. Atenţia 
îi fu atrasă de o tânără mascată, care pe timpul dansului se invartise în jurul 
lui şi îl observase atent. 


Era o tanara cu forme splendide. Poate inca o fata, al cárei corp zvelt si 
frumos se contura prin costumul sáu simplu. 

Era costumata ca spălătoreasă din cartierul Saint Antoine. Rochia simplă 
şi încheiată până la gât, lăsa libere cele două braţe minunat de frumoase şi 
picioarele mici si gratioase. 

Pe cap purta un tulpan de mătase albă, de sub care se strecurau suvitele 
părului buclat. 

De ce îl urmărea oare, pas cu pas, această tânără şi frumoasă femeie şi 
de ce îi arunca, prin mască, priviri atente şi pline de dor? 

„O fată oarecare din Montmartre” îşi spuse Percy Stuart, care nefiind 
dispus să facă o astfel de cunoştinţă, se grăbi spre ieşirea localului. 

Dar la câţiva paşi de uşă, tânără apăru din nou lângă el. Fa îi apucă mâna 
şi i-o strânse puternic. Se sprijini apoi de umerii lui şi îi şopti cu glasul 
stins: 

— Jacques, iubitul meu, te-ai întors în sfârşit? Cum de ai putut, Jacques, 
să mă laşi atâta timp într-o nesiguranţă chinuitoare? 

— Te înşeli, frumoasă máscutá, răspunse Percy, schimbându-şi putin 
vocea. Nu sunt cel pe care-l vrei! 

Tânăra îi încolăci gâtul cu mâinile ei albe, care nu păreau să fie ale unei 
fete din cartierul Saint Antoine. Apoi, cu o voce care trăda o puternicá 
emoție, îi sopti: 

— Jacques, nu te juca cu mine. Vrei să mă omori, vrei să mă arunci în 
braţele nebuniei? 

Cât timp n-am auzit nimic de tine, am fost veşnic îngrijorată. Tremuram 
şi mă rugam pentru tine. Nu, iubitul meu, acum când te-ai întors, trebuie în 
sfârşit să-ţi vorbesc, căci am multe de povestit. Vino cu mine într-un colt 
retras al sălii, unde vom putea vorbi nestingheriti. Vino, iubitul meu! 

„Asta se poate sfârşi cu o aventură nostimă” se gândi tânărul american. 
Fără îndoială că tânăra era din vizitatoarele obişnuite ale „Păsării Verzi”. 
Poate că îi va fi totuşi de folos. Poate că ştie ceva despre modelul care-l 
interesa. 

Se resemnă deci şi o urmă. 

Se retraseră împreună într-un colt ascuns al sălii care era despărţit de 
locul de dans printr-o perdea grea de catifea. 

— Te asigur însă, frumoasă mască, că greşeşti, spuse Percy Stuart, după 
ce tânăra, trăsese în urma lor perdeaua. Crede-mă, nu sunt omul care să 


profite de pe urma unei astfel de erori. Esti, intr-adevar, foarte draguta, dar 
pe mine nu má cheama Jacques. 

— Ba tu esti, Jacques, tu esti, iubitul meu! ráspunse cu un glas pasionat 
tânăra femeie. Lasă-mă să-ţi sărut buzele iubite, lasă-mă să-mi reamintesc 
de timpurile când am fost atât de fericiţi împreună! Nu-ţi mai aminteşti de 
frumosul castel de pe malul mării! Nu-ţi mai aminteşti de odaia mică şi 
retrasă, în care ţi-am instalat atelierul! Nu-ţi mai reaminteşti nimic din toate 
acestea, Jacques? Cât de fericiţi eram atunci, cu toate că ne ameninţa un 
pericol atât de mare? Vreau să-ţi aduc aminte de acele timpuri fericite. 
Sărutările mele îţi vor dovedi că n-am încetat să te iubesc, scumpul meu 
Jacques! 

În clipa următoare, necunoscuta îşi scoase masca de pe fata. 

Percy Stuart avea în faţă pe cea mai frumoasă şi distinsă femeie, din câte 
văzuse în viata sa. Tânăra îl privea cu ochii ei mari şi frumoşi, înflăcăraţi de 
dragoste şi pasiune. 

— Uite, Jacques, aşa te-am sărutat altădată, asa te sărut şi acum! sopti 
ea, îmbrăţişându-l şi sărutându-l cu patimă. 

Percy Stuart rămase buimăcit. Ca un fulger, un gând îi străbătu mintea, 
făcându-l să se înfioare de emoție. 

Unde mai văzuse el oare această figură de o frumuseţe răpitoare? 
Această gură frumoasă, bărbia fin arcuită, braţele albe şi plastic formate, 
gâtul fin... 

„Enigma din Paris!” îşi spuse el. „Pentru numele lui Dumnezeu, am 
găsit-o! Numai dânsa poate fi femeia de o frumuseţe răpitoare, care a servit 
drept model necunoscutului pictor, pentru acel tablou senzaţional. Şi ea 
crede că eu sunt pictorul! Ah, am ajuns la ţintă!” 

— Sărută-mă, Jacques, suspiná frumoasa străină. Unde e pasiunea ta de 
altădată, dragul meu! Ah, dar ce înseamnă asta? Cine vine? Fugi, dragul 
meu! Fugi nenorocitule, căci altfel eşti pierdut pentru totdeauna! 

Scotánd un țipăt nebun de groază, frumoasa femeie sări înapoi şi cu o 
mişcare repede îşi puse din nou masca de mătase. 

O mână violentă trase la o parte perdeaua neagră de catifea. Şase bărbaţi 
vânjoşi, care cu toate că erau costumati ca turci, se cunoştea ca sunt de 
meserie hamali, se năpustiră asupra lui Percy şi a frumoasei străine. 

— Daţi drumul femeii!, ordonă unul din ei, a cărui faţă era acoperită de 
o mască neagră. Pe bărbat, legaţi-l însă. Ha, ha, dragul meu, trăim aici pe 


malurile Bosforului, iar cine încearcă să răpească sultanului pe frumoasa 
din harem, pe acela îl suprimam! Repede, legaţi-l bine si duceti-1 de aici! 

Percy Stuart încercă să scoată revolverul, dar doi din hamalii uriaşi se 
aruncaseră asupra lui, împiedicându-l să scoată arma. 

Apoi văzu negru înaintea ochilor. Simti că i se aruncase un sac în cap şi 
ca, în clipa următoare, i se legară picioarele. Doi din hamali il luară pe sus. 

Percy Stuart voi din nou să se apere şi încercă să scoată revolverul din 
buzunar, ca să tragă asupra agresorilor. Era însă atât de tare legat, încât nu 
putea să facă nicio mişcare. 

Simti că e ridicat în sus şi dus afară. Banditii trecurá cu povara lor prin 
vasta sală de dans, iar Percy auzi sunetele muzicii şi râsetele vesele ale 
dansatorilor. Auzea clar cum se striga în jurul lui: 

— Ha, ha, uitati-va la cei şase turci cum duc pe unul afară din sală! Cu 
siguranţă că-l vor sili sá le plătească şampanie. lesiti mai repede afară şi 
faceţi loc pentru dans! 

Răcoarea nopţii făcu pe Percy să înţeleagă că se găseşte cu răpitorii săi 
în stradă. 

În clipa următoare, fu urcat într-un automobil. Maşina se puse în mişcare 
şi străbătu străzile Parisului într-o viteză nebună. 

„De ce m-ar fi răpit oare şi încotro mă duc ei?” se întrebă Percy Stuart. 


III 
DUCELE ŞI DUCESA 


Cu toată situaţia disperată şi periculoasă în care se găsea acum, Percy 
Stuart nu-şi pierdu sângele său rece. 

Reflectând asupra motivelor acestei răpiri, ajunse la concluzia că nu 
poate fi vorba decât de un îndrăzneţ atac al apaşilor parizieni, care îşi 
permit deseori astfel de lovituri. 

Probabil că aceşti apaşi au aflat despre venirea sa la Paris şi probabil că 
aflaseră şi faptul că el e unul din oamenii cei mai bogaţi din Statele Unite. 
L-au răpit deci, spre a-i stoarce apoi o sumă mare pentru eliberare. 

Percy Stuart fu ferm hotărât să plătească orice sumă s-ar fi cerut, căci 
pentru el era important un singur lucru: să-şi recâştige libertatea cu orice 
pret. 

Cat de aproape fusese de dezlegarea marii enigme si ce sansa 
neobisnuita avusese! 

Unde putea fi acum frumoasa necunoscută? Va mai reuşi să regăsească 
pe această fiinţă adorabilă? O să-l mai favorizeze oare soarta, ca la balul 
mascat de la „Pasărea Verde”? 

Automobilul se opri brusc, întrerupând firul gândurilor lui Percy. Toată 
fiinţa sa era încordată să afle unde fusese adus şi care sunt intenţiile 
răpitorilor. Va fi oare scos din sacul în care se găsea legat? 

Se părea însă că, deocamdată, dorinţa nu i se va îndeplini. 

Simti că e ridicat din automobil şi urcat pe o scară. Această scară era 
probabil acoperită cu un covor gros, căci abia se auzeau paşii hamalilor. Cu 
un covor! Percy Stuart tresări. Cum de au putut ajunge apaşii într-o casă, în 
care scările erau acoperite cu covoare grele? Şi totuşi, această casă părea să 
fie tinta apaşilor, căci Percy Stuart simţi că e aşezat jos. Prin țesătura groasă 
a sacului, o rază de lumină ajunse până la ochii săi. 

— Deschideţi sacul! ordonă cineva energic. Ha, ha, prietene Lebell, mi- 
ai adus astăzi cel mai mare serviciu pe care puteai să mi-l faci în calitatea ta 
de camerist şi om de încredere al meu. Ai făcut să-mi cadă în mană 
duşmanul de moarte. Spune, Lebell, l-ai găsit împreună cu ea? 

— Da, domnule! răspunse vocea „turcului”, care era în fruntea celor 
şase răpitori. Omul acesta se găsea în societatea unei doamne, costumate ca 


spălătoreasă din cartierul Saint Antoine. 

Ştiţi prea bine că, spre a supraveghea pe doamna ducesă, soţia dv., m-am 
costumat şi mascat, urmărind-o pas cu pas prin cartierele nocturne ale 
Parisului. 

— Destul, Lebell! spuse enervat stăpânul. Deschide sacul, căci vreau să 
fiu faţă în faţă cu ticălosul pe care-l credeam nimicit pentru totdeauna. 

„În sfârşit”, reflectă Percy Stuart, „în sfârşit voi privi şi eu în faţă pe 
acest ciudat duce. Sper să mă pot înţelege cu el!” 

După câteva clipe, Percy Stuart fu eliberat din sac. 

Tânărul american se ridică şi, după ce se obişnui cu lumina puternică din 
sală, păşi până în faţa bărbatului, pe care servitorii îl numeau duce. 

Acesta stătea rezemat de birou, cu braţele încrucişate la piept. 

Avea părul cărunt, o mustață mica şi albă, iar fata sa galbenă şi încreţită 
semăna cu a unei mumii. 

Ochii lui însă, mici şi vicleni, străluceau de o ură sălbatecă. 

Spre a completa aspectul respingător al acestui om, de altfel foarte 
elegant îmbrăcat, natura îi mai dăruise şi o cocoaşă pe umărul drept. 

Cei doi bărbaţi îşi încrucişară privirile. 

Ducele făcu un semn cu mâna sa fină şi împodobită cu inele: 

— Lasă-mă singur cu el, Lebell, însă să stai în apropiere, ca să poţi intra 
imediat ce te chem! 

— Fiţi precaut, domnule, răspunse cameristul costumat ca turc, mi se 
pare că omul acesta are un revolver! 

— Nu va cuteza să ridice arma asupra ducelui de Montpensier! spuse 
cocoşatul, plin de orgoliu. Astfel de ticăloşi sunt totdeauna laşi. 

Ei, Jacques Dufour, iată că ne vedem din nou. Dracu” ştie cum ai putut 
să evadezi din închisoarea ta! 

— Te înşeli duce, răspunse Percy Stuart, scotandu-si cu o mişcare repede 
barba falsă. Nu sunt acela pe care-l cauţi. 

În orice caz, e extrem de interesant să descopăr că ducele de 
Montpensier, care aparţine uneia din cele mai nobile familii, se crede mai 
presus de legile ţării, îndrăznind să comită crime. 

Căci, fără îndoială, te-ai făcut vinovat de un grav delict, duce, punând pe 
bandiții d-tale să mă răpească şi să mă aducă aici! 

Ducele cocoşat făcu o săritură înapoi şi scoase un țipăt răguşit, privind 
apoi pe Percy Stuart, cu ochii mari şi plini de spaimă. 


— O greseala, Lebell, o mare greseala! striga el cameristului, care se 
retrásese numai pana la usa salonului. Mi-ai adus o alta persoaná. Ha, ha, 
stiam eu cá nu poate fi celálalt, cáci prea e bine supravegheat. 

Apoi, ducele de Montpensier pasi spre Percy Stuart, spunándu-i 
cavalereste: 

— Domnul meu, iti ofer orice satisfactie vei crede de cuviintá. Din 
cauza unei erori grosolane, ţi-am răpit libertatea şi mărturisesc sincer, ca 
singur eu port vina. 

Te pot despăgubi cu o sumă de bani pentru această neplăcere, sau sunt 
gata să fac pentru d-ta orice serviciu, care ti-ar putea fi de folos! Sau... 

Percy Stuart zâmbi ironic, lipindu-şi din nou barba falsă şi răspunzând 
cu o mândrie, care uimi pe duce: 

— Gresesti din nou, duce de Montpensier, dacă iti închipui că am nevoie 
de ajutorul sau protecţia d-tale. Mai degrabă d-ta ai să ai nevoie de mine, 
căci Percy Stuart poate face multe! 

Şi fără să mai dea atenţie ducelui de Montpensier, care de uimire nu 
putea îngâna niciun cuvânt, tânărul american păşi cu capul sus ridicat pe 
lângă bătrânul camerist, care se aplecă instinctiv înaintea lui, fără a îndrăzni 
să-şi ridice privirea. 

Percy Stuart părăsi salonul, coborând repede scările acoperite cu covoare 
şi ajungând într-o curte întunecoasă. 

Tocmai căuta o ieşire, când se simţi apucat de mâna dreaptă şi auzi o 
voce de femeie, care îi şopti: 

— Urmati-ma, domnule. Ducesa de Montpensier vrea să vă vorbească şi 
vă aşteaptă în budoarul ei! 

Ducesa de Montpensier? Percy fu foarte surprins. Să fie oare drăgălaşa 
spălătoreasă din Saint Antoine? 

Se lăsă condus pe o scară secretă. 

Trecu apoi prin mai multe camere, luxos mobilate. Camerista care-l 
conducea, deschise în sfârşit o uşă şi îl împinse într-o cameră feeric 
luminată. 

În mijlocul acestui budoar, de o eleganţă strălucitoare, se găsea 
răpitoarea femeie care sărutase cu atâta patimă pe Percy Stuart în localul 
„Pasărea Verde”. Îmbrăcată într-o admirabilă toaletă de seară, părea şi mai 
încântătoare. 


IV 
DOAMNA CU ALUNITA PE UMAR 


— Jacques, iubitul meu Jacques! spuse tanara si frumoasa femeie, 
alergand cu bratele deschise spre Percy Stuart. 

Tânărul american nu mai tinea însă să fie confundat cu un altul. De 
aceea, îşi smulse din nou barba falsă şi spuse: 

— Aţi greşit, doamnă. Nu sunt cel pe care-l căutaţi. Poate că nenorocitul 
acela nici nu mai e printre cei vii. Aveţi însă încredere în mine, căci aş putea 
să vă salvez şi să vă răzbun! 

Ducesa scoase un țipăt uşor şi se prábusi. Percy Stuart o văzu întinsă pe 
Covor. 

„Am procedat prea brusc!” regretă Percy Stuart. „Ar fi trebuit să-i spun 
aceasta cu mai multă precauție. Surpriza a fost prea puternică”. 

— Desteptati-va, ducesă! Desteptati-va! Dumnezeule, abia mai respira! 

Cu mâinile tremurânde, Percy Stuart deschise la gât rochia ducesei. 
Când voi însă să-i stropeascá fata si gâtul cu apă, spre a o readuce la simtiri, 
tânărul tresári. Se aplecá şi rămase înmărmurit lângă frumoasa femeie, 
privindu-i cu atenție umărul stâng. Observá clar o alunitá roză pe pielea 
albă a umarului. 

»Alunita ca o fraga... Ea are pe umăr alunita!” murmură tânărul 
american, ca scos din minți. Dar îşi învinse repede zăpăceala, jubilând: 

„Ea este! Ea e «enigma din Paris», femeia a cărei frumuseţe a inspirat o 
operă nemuritoare!” 

Percy Stuart observă deodată că frumoasa ducesă începe să-şi revină în 
simţiri. 

O ridică de jos şi o aşeză încet pe un scaun, luând apoi loc în faţa ei. 

După ce ducesa deschise ochii şi îşi trecu mâna ei albă peste frunte, ca şi 
cum ar fi vrut să-şi concentreze gândurile, Percy Stuart îi spuse blând: 

— Aţi vrut să-mi povestiti ceva, ducesă? Probabil micul dv. roman cu 
pictorul tabloului care a stârnit atâta senzaţie la Paris! 

Aveţi încredere în mine, doamnă; spuneti-mi tot ce s-a întâmplat, căci vă 
stă în faţa un om cu intenţiile cele mai bune şi care nu doreşte altceva decât 
să vă ajute în lupta pe care o duceti pentru iubirea dv.! Spre a vă dovedi că 
sunt sincer, vă spun numele meu: mă numesc Percy Stuart. Şi am venit din 


[> 


New York la Paris, ca sá descopar pe misteriosul pictor, caruia i se 
datoreazá acel admirabil tablou! 

Percy Stuart vazu cum ochii ducesei se umplurá de lacrimi. Vocea ei 
tremura, cand ráspunse: 

— Pictorul? Da, domnul meu, l-am iubit cu o dragoste până la sacrificiu. 
Dar mi-e frică că nu-l voi mai revedea. Vă voi povesti ce s-a întâmplat, căci 
o voce lăuntrică îmi spune să am toată încrederea în dv! 

— Aveţi în faţa dv., doamnă, un om de onoare! spuse Percy Stuart. 

— M-am căsătorit cu ducele de Montpensier, deşi nu-l iubeam şi cu 
toate că era cu treizeci de ani mai în vârstă decât mine. Dar ştiţi prea bine 
cum se întâmplă: inimii nu i se dau drepturile. Averea, situaţia şi rangul, 
acestea decid. Aşa am devenit ducesa de Montpensier. 

Nu-l puteam uita însă pe acel pe care-l cunoşteam înaintea căsătoriei. 
Era talentatul pictor Jacques Dufour, care-mi dăduse lecţii de pictură. Eu îl 
iubeam, iar el era la picioarele mele. 

Într-o bună zi ne-am hotărât să ne întâlnim la un castel al meu de la 
mare, în apropiere de Boulogne. Acolo, Dufour ţinea să-mi facă tabloul. Mă 
rugase mult şi stăruitor să-i pozez, dar îl refuzasem mereu, căci voiam să 
rămân o soţie credincioasă. 

Dar tirania si constrângerile ducelui mă revoltaseră. Am rupt toate 
lanţurile prejudecátilor si am devenit amanta lui Jacques, în singuraticul 
castel de la mare, lângă Boulogne! 

— Ducesă, răspunse Percy Stuart, acum, când cunosc pe ducele de 
Montpensier, nu pot să te mai condamn! 

— În conditiunile acestea, Jacques a creat frumosul tablou, care mai 
târziu a entuziasmat întreg Parisul. Tare mi-e frică însă că bietul Jacques a 
plătit cu viaţa sa această minunată operă, care e prima şi ultima ieşită din 
penelul său. Când tabloul fu terminat, Jacques nu putu rezista ispitei de a-l 
arăta lumii. Cum însă ne temeam că vom fi descoperiţi la prezentarea 
acestui tablou, ne-am decis să-l trimitem expoziţiei pe cale anonimă. 

Tabloul a fost expediat, iar în ziua deschiderii expoziţiei a cucerit 
admiraţia unanimă. 

După aceasta, Jacques Dufour a rămas la castel, căci eu îi promisesem să 
mă reîntorc, imediat ce va fi posibil. Peste trei zile am părăsit Parisul, dar 
când am ajuns la castel, Jacques dispăruse. 

Servitorul meu, bătrân şi surdo-mut, pe care-l lăsasem la castel, nu putu 
să-mi explice nimic. Îi era imposibil să-mi povestească ce se întâmplase lui 


Jacques. 

Cu ochii înlăcrimaţi si frângându-mi mâinile de durere, am scotocit prin 
toate camerele castelului, spre a găsi vreo scrisoare lăsată de Jacques. A fost 
însă zadarnic. De atunci, au trecut multe luni. N-am mai auzit nimic de el. 

Am cutreierat localurile nocturne din Paris, cu speranţa că voi reuşi să-l 
întâlnesc. Am fost mai ales prin localurile din Montmartre, pe care obişnuia 
să le viziteze atunci când îi mergea bine. Nu l-am putut găsi însă nicăieri. 
Astă seară, crezusem că l-am descoperit. Văzându-vă, marea asemănare a 
dv. cu Jacques m-a dus în eroare. 

Acum, îmi dau seamă că această confuzie se datorează numai deghizării 
dv. 

— Ducesă, spuse Percy Stuart, cred că n-avem timp de pierdut. Trebuie 
să procedăm repede, spre a afla misterul dispariţiei nenorocitului Jacques 
Dufour. Mi-e frică însă că vom ajunge prea târziu, întrucât am bănuiala că 
s-a comis o mişelie împotriva lui! 

— Şi cine să fi făcut asta? întreabă ducesa. 

— Soţul dv., ducele de Montpensier. Fiţi sigură, doamnă, că dacă el este 
acela, dacă bănuiala mea se dovedeşte, nu va scăpa de pedeapsa pe care o 
merită, căci niciun ticălos, oricât de sus ar fi situat el, nu poate săvârşi fapte 
infame, fără să fie pedepsit. 

Şi acum, vă rog să-mi daţi cheile de la castel sau un ordin către 
servitorul surdo-mut, ca să pot întreprinde acolo orice cercetări voi crede 
necesare! 

— Vor ajunge câteva rânduri, pe care le scriu imediat! spuse frumoasa 
ducesă, luând loc la un birou mic şi completând un biletel. Poftim, domnul 
meu, şi Dumnezeu să vă ajute. Sunteţi un înger păzitor, trimis de cer în 
ajutorul meu! 

— Nu sunt înger, ci numai un simplu muritor, dar care nu suferă 
nedreptatile! răspunse Percy Stuart foarte amabil. Şi acum, dati-mi voie, 
ducesă, să vă sărut mâna. De îndată ce voi şti ceva precis, vă voi trimite 
veşti! 

— Oricât de triste ar fi veştile, le prefer nesigurantei din prezent! 

Percy Stuart părăsi buduoarul ducesei şi, condus de cameristă, ajunse în 
stradă. 

A doua zi dimineaţa, Percy Stuart plecă cu acceleratul spre Boulogne. 
Acolo, închirie un automobil, iar după o oră ajunse în faţa castelului ducesei 
de Montpensier. 


Servitorul surdo-mut citi biletul ducesei si se puse apoi la dispozitia lui 
Percy Stuart, conducându-l prin toate încăperile luxos mobilate ale 
castelului. 

Percy privi mişcat la interiorul atelierului de pictură, pe care ducesa îl 
aranjase pentru iubitul ei. 

Era cel mai frumos atelier pe care-l văzuse vreodată tânărul american. 

Dar nici aici nu putu găsi vreo urmă a nefericitului Jacques Dufour. 
Intru-un colt văzu paleta şi culorile, cu care genialul pictor prinsese pe 
pânză frumuseţea ducesei. Percy Stuart mai găsi o batistă a ducesei şi o 
mănuşă a lui Dufour. Pictorul rămânea însă dispărut. 

Percy Stuart era gata să părăsească atelierul, când făcu o descoperire 
lugubră. Observă o crăpătură în zid. După ce-o examină cu atenţie, constată 
că zidul fusese reparat de curând în acel loc. Şi tencuit din nou. 

Chemă imediat câţiva ziduri, care lărgiră crăpătura. Percy Stuart rămase 
înmărmurit de descoperirea făcută... 

Cadavrul unui tânăr, se prăbuşi afară... 

Nu mai putea fi nicio îndoială că era cadavrul lai Jacques Dufour! 

În aceeaşi crăpătură a zidului, Percy Stuart găsi un biletel, pe care cu o 
mână tremurândă fuseseră scrise următoarele cuvinte: 


„Am fost atacat pe timpul nopţii de nişte bărbaţi mascaţi, care m-au 
îngropat aici de viu. 

Asasinul meu e ducele de Montpensier, pe care l-am recunoscut printre 
mascaţi. Frumoasă ducesă, iubita sufletului meu, nu te voi mai revedea 
niciodată. 

Jacques Dufour. ” 


Percy Stuart luă măsuri sá se aducă un cosciug, în care puse cadavrul 
nefericitului pictor, transportându-l apoi la Paris. 

Ajuns aici, pleacă la castelul ducelui de Montpensier, fiind însoţit de 
câţiva hamali, care transportară sicriul, ducându-l în faţa ducelui. 

— Duce de Montpensier, spuse Percy Stuart, arătând cu mâna spre 
sicriu. Să deschid capacul acestui sicriu, spre aţi arata victima? 

Ducele scoase un urlet înfiorător şi începu apoi să râdă. Înnebunise!... 

În aceeaşi zi fu transportat într-o casă de nebuni, unde muri după scurt 
timp. 


Ducesa de Montpensier, a cărei frumuseţe cucerise întreg Parisul, intra 
într-o mănăstire. 

Percy Stuart solutionase cea de a treia problemă, putând astfel să 
telegrafieze lui Mister William Spencer, preşedintele Excentric-Clubului: 


„Frumosul model al tabloului, supranumit «Enigma din Paris» a fost 
ducesa de Montpensier; iar autorul acestei operei de artă a fost Jacques 
Dufour, care nu se mai găseşte astăzi printre cei vii!” 


A doua zi, Percy Stuart primi următoarea telegramă din New-York: 
A patra problemă: 


„Peste 8 zile vor avea loc, în Anglia cursele de cai de la Epson. Toate 
şansele de câştig le are Morning Star, calul de neînvins al baronetului Mac 
Hollister, membru în Excentric-Club. 

Acest cal a câştigat patruzeci de curse, neputând fi întrecut până în 
prezent. 

Percy Stuart să încerce ca, pe un alt cal, să învingă calul baronetului 
Mac Hollister, la cursa din Epson. 

Excentric-Club. ” 
---- VA URMA ---- 


wou Excentric Club | 


1. Percy învinge trei şampioni mondiali 
2. Patru săptămâni în casa:de nebuni . 
3. Enigma din Paris 

4. Iron King, calul-minune 

5. Deasupra Niagarei, pe o sârmă 


6. Secretul aerului 

7. O aventură în cartierul chinezesc 
8. O răpire indrázneajá 

9, La întrecere cu expresul da Nizza 
10. Ruleta »curdtata« 

11. O noapte în Whitechapel 

12. Ziua de groaza ain mina Melaria” 

